MUNICIPIUL CRAIOVA

CONSILIUL LOCAL AL  MUNICIPIULUI CRAIOVA



                                HOTĂRÂREA NR.281
privind atribuirea în folosinţă gratuită, către Direcţia de Sănătate Publică Dolj, a unor terenuri care aparţin domeniului public al municipiul Craiova, pe care sunt edificate construcţii care aparţin Ministerului Sănătăţii şi administrate de aceasta
     Consiliul Local al Municipiului Craiova întrunit în şedinţa ordinară din  data de 28.05.2026;
           Având în vedere referatul de aprobare nr.177678/2026, raportul nr.179455/2026 al Direcţiei Patrimoniu și raportul de avizare nr.180479/2026 al Direcției Juridice, Asistență de Specialitate și Contencios Administrativ prin care se propune atribuirea în folosinţă gratuită, către Direcţia de Sănătate Publică Dolj, a unor terenuri care aparţin domeniului public al municipiul Craiova, pe care sunt edificate construcţii care aparţin Ministerului Sănătăţii şi administrate de aceasta și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei III - Servicii Publice, Liberã Iniţiativã şi Relaţii Internaţionale și nr.21/2026 al Comisiei V- Juridică, Administraţie Publică şi Drepturi Cetăţeneşti;     
    În conformitate cu prevederile art.874 alin.1 din Codul Civil, art.297 alin.1 lit.d din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare ; 
           În temeiul art.129 alin.2 lit.c,  coroborat cu alin.6 lit.a, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

   Art.1.  Se aprobă atribuirea în folosinţă cu titlu gratuit, pe o perioadă de 5 ani, către Direcţia de Sănătate Publică Dolj, a două terenuri care aparțin domeniului public al municipiului Craiova, pe care sunt edificate construcţii ce aparţin Ministerului Sănătăţii, administrate de Direcţia de Sănătate Publică Dolj, după cum urmează:
a) terenul în suprafață de 649 mp., situat în strada Constantin Lecca, nr.2, aferent Laboratorului de Igiena Radiaţilor, cu nr. de inventar 42002737 şi valoarea de 445300lei, identificat în planul de amplasament şi delimitare a imobilului scara 1:500, anexa nr.1 la prezenta hotărâre;

b) terenul în suprafaţă de 1333mp., situat în strada Brestei, nr.6, aferent Laboratorului de Determinări şi Investigaţie Sănătate Publică „Prof. Dr. Ion Cantacuzino”, cu nr. de inventar 42002738 şi valoarea de 933100lei, identificat în planul de amplasament şi delimitare a imobilului scara 1:500, anexa nr.2 la prezenta hotărâre.
      Art.2.  Predarea-primirea terenurilor identificate la art.1 se face pe bază de proces verbal, încheiat în termen de 30 de zile de la data adoptării prezentei hotărâri.
    Art.3. Se împuterniceşte Primarul Municipiului Craiova să semneze procesul verbal de predare-primire.
     Art.4. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Patrimoniu, precum şi Direcţia de Sănătate Publică Dolj vor aduce la îndeplinire prevederile prezentei hotărâri.

